COFFADWRIAETH 


AM 


SARAH, MERCH HENAF MR. (A MRS.) JO? NES, 
Cimbet fìete)ant, &ontop., 


““ Pa ham yr wylwch ?—ni bu farw yr eneth, eithr cysgu y mae.” 








Ar fore Sabbath clir, 

A'r haul yn euro'n tir, 
A'r blodau 'n llawn 

Yn mysg y dirfawr lu, 

Ddangosent liwiau 'r bru, 

Un rhosyn pendant fu, 
Yn ddysglaer iawn. 


Dysgwyliai yr holl fyd, 

Oddi wrth ei ddengar bryd, 
Gysuron mawr, 

Wrth bob gobeithiol iaith, 

Mewn defnyddioldeb maith, 

Gymdeithas lawer gwaith, 
Wrth deithio'r llawr. 


Ond cyn machludo haul, 

Heb ol un math o draul, 
Do'i awel lem, 

O'r gogledd oeraf hin, 

Gynhyrfai storom flin, 

Nes deifio 'i ddail â'i min— 
Newidiai'i drem ! 


Parhâi yn farug oer, 
Fel noswaith rhewllyd-loer, 
Dan gysgod hwyr ; 
Trwy nychlyd CH dd byd, 
Holl degwch glân ei bryd, 
A'i flodau''n grin i gyd, 
A gwympai'n llwyr. 


Ei ymgeleddw. yr ef, 
Drwy 'r brofedigaeth gref, 
Alarai 'n ddwys ; 

Ac yn y dagrau prudd, 

A olchaiu 'gwelw rudd, 

Adgofio wnaent bob dydd, 
Ei wenau glwys. 


Ond erbyn gweld drachefn, 
Nid ydoedd hyn ond trefn 
Y GARDDWR mawr, 
I symmud impyn gwan 
Fry, i gynhesach man— 
Llewyrchai ar y lan, 
Fel bore wawr. 


Glan- i^ Mai 8fed, 1850. 





Ar bren y bywyd fry, 

Uwchlaw pob trallod sy 
I'n byd yn loes, 

Ymledai'i flagur glân, 

Fil harddach nag o'r blaen, 

A'i ffrwythau a barhân” 
Dragwyddol oes ! 


Dealla pawb o'r bron 
Pwy oedd y rhosyn llon, 
Ond Sarah bach, 
Ddewisai PRYNWR dyn, 
Gymnmeryd ato'i hun, 

O bob daiarol wŷn, 
Yn berffaith iach ! 


Yn awr !—ei thad a'i mam, 
Na thybiwch y gwna/ i gam 
Mewn dim â chwi; 

Cyflawnwyd i barhau, 

Holl ddyben bywyd brau, 

Yn mhedair blynedd glau 
Ei heinioes hi ! 


Mae 'n anhawdd gwel ^d yn awr 
Rhesymau ^r orsedd fawr 
Yn ddigon clir, 
Mai teg oedd estyn dawn, 
A'i galw'n ol brydnawn ; 
Ond gweled eto gawn, 
Mai dyma'r gwir. 


Cyrhaeddodd ben y daith, 
?N ol gorphen dydd ei gwaith, 
Mewn cyflawn oed ; 
Mae'r nefoedd heddyw i chwi, 
Drwy ei mynediad hi, 
Yn llawer mwy ei bri 
Nag fu erioed. 


Rhydd adgyfodiad ORIST, 

Fel anffaeledig dyst, 
Oleuaf ddôr, 

I wel'd eich cartref fry, 

Yn anllygredig sy 

A chwmni 'ch geneth gu, 
Yn mynwes IoR. 


GWwALCHMAT, 














